stanford-oval/wikipedia huggingface dataset:
ברייקינג בנג'מין
היסטוריית הלהקה > We Are Not Alone

ב-29 ביוני 2004 הוציאה הלהקה את אלבומה השני "We Are Not Alone". מהאלבום יצא הסינגל "So Cold", אשר הגיע למקום השני במצעד המיינסטרים רוק האמריקאי. ההצלחה המסחרית של השיר הביאה את האלבום "We Are Not Alone" למעמד של אלבום פלטינה בסוף שנת 2005. שני סינגלים נוספים מן האלבום היו "Sooner or Later" וגרסת הקלטה נוספת של "Rain". השיר "Sooner or Later" הגיע גם הוא למקום השני במצעד המיינסטרים רוק האמריקאי. מאוחר יותר הוציאה הלהקה את ה-EP של "So Cold", שכלל את ההקלטות של השיר באולפן, הקלטות אקוסטיות, את השירים "Breakdown" ו-"Away", וכן את הקלטות הסטודיו של השיר המצליח "Blow Me Away", שיר שהוצג בקטעים מהמשחק "Halo 2" וזכה להצלחה גדולה.
בספטמבר 2004 התפטר המתופף ואחד ממייסדי הלהקה, ג'רמי האמל. ב-28 בספטמבר 2005 תבע האמל את חברי הלהקה הנותרים ואת הנהלתה בטענה שלא קיבל תשלום על שירים שהשתתף בכתיבתם. האמל דרש פיצויים בסך 8 מיליון דולר. ב-25 באוקטובר 2006 פורסם באתר הרשמי של הלהקה שהאמל הגיע להסדר עם הלהקה.
היסטוריית הלהקה > Phobia

ב-8 באוגוסט 2006 הוציאה הלהקה את אלבומה השלישי "Phobia", עם המתופף החדש צ'אד זליגה. האלבום דורג במקום השני של מצעד האלבומים האמריקאי. הסינגל הראשון, "The Diary of Jane", יצא באינטרנט קודם לכן, ב-22 במאי 2006, ולאחר מכן לרדיו ב-6 ביוני אותה שנה. הקליפ של השיר הופיע לראשונה ב-21 ביוני 2006 באתר האינטרנט "Yahoo! music". הקליפ זכה להצלחה רבה, והגיע גם הוא למקום השני במצעד המיינסטרים רוק האמריקאי. בנג'מין ברנלי הסביר בראיון בתוכנית "RockLine" שהאלבום "Phobia" נכתב כך שכל שיר ממנו יוכל לעמוד כסינגל מצליח בפני עצמו ושכל אחד מהם מועמד להיות הבא. לאחר זמן קצר יצא הסינגל "Breath", והשיר אכן הצליח מאוד והגיע למקום הראשון במצעדי הרוק האמריקאים, שם החזיק במשך 7 שבועות. הייתה זו הפעם הראשונה שלהקה הצליחה להגיע למקום הראשון במצעד.
בסתיו 2006 יצאה הלהקה לסיבוב הופעות כלהקת חימום ללהקה Godsmack. מספר הופעות בוטלו או הפכו להופעות עצמאיות של ברייקינג בנג'מין עקב בעיות בתכנון לוח הזמנים.
ב-4 במרץ 2007 הרשת HDNet הפיקה הופעה בת שעה של ברייקינג בנג'מין, בבאת'להם שבפנסילבניה, ב-"Stabler Arena". הופעה זו נכללה ב-DVD של האלבום "Phobia" שיצא באפריל 2007. קטעים מן ההופעה אף נכללו בקליפ של השיר "Breath".
היסטוריית הלהקה > Dear Agony

ביוני 2008 החלה הלהקה בהקלטות לקראת האלבום הרביעי. מפיק האלבום הוא דייוויד בנדף, שהפיק את שני האלבומים הקודמים של הלהקה. האלבום יצא ב-29 בספטמבר 2009. סינגל מהאלבום שנקרא "I will not bow" הופיע בסרט "המחליפים". עוד סינגלים מוכרים מהאלבום הם Dear Agony שהופיע בסרט "7 pounds". עוד סינגל מצליח הוא "lights out" שהופיע במשחק האקסבוקס "HALO 2" גם "Give me a sign" זכה להרבה השמעות בערוצי המוזיקה וברדיו.
היסטוריית הלהקה > Dark Before Dawn

ביוני 2014 הודיע סולן הלהקה - בנג'מין ברנלי, בעמוד ה-Facebook שלו על חזרת הלהקה, ללא חברי הלהקה הקודמים חוץ ממנו.
האלבום עצמו יצא ביוני 2015, וזכה בעיקר לביקורות חיוביות, כאשר הסינגל הראשון ממנו - Failure זכה להצלחה גדולה ואף הגיעה למקום הראשון ב-(US Mainstream Rock (Billboard.
סינגלים נוספים שזכו להצלחה כוללים את - Angels Fall ו-Defeated.
דיסקוגרפיה > אלבומים

(2002) Saturate
(2004) We Are Not Alone (אלבום פלטינה)
(2006) Phobia (אלבום זהב)
(2009) Dear Agony
(2014) Dark Before Dawn
(Ember (2018
(2020) Aurora (אלבום שיתופי פעולה של שירים מאלבומים שונים של ברייקינג בנג'מין)
דיסקוגרפיה > EP

(2001) Breaking Benjamin EP
(2004) Live EP
(2004) So Cold EP
דיסקוגרפיה > סינגלים

מהאלבום Saturate
(2002) Polyamorous - מקום 19 במיינסטרים רוק האמריקאי, מקום 31 במצעד הרוק המודרני האמריקאי
(2003) Skin - מקום 24 במיינסטרים רוק האמריקאי, מקום 37 במצעד הרוק המודרני האמריקאי
(2003) Medicate - מקום 28 במיינסטרים רוק האמריקאי, מקום 44 במצעד הרוק המודרני האמריקאי
מהאלבום We Are Not Alone
(2004) So Cold - מקום 76 ב-"Hot 100" האמריקאי, מקום 2 במיינסטרים רוק האמריקאי, מקום 3 במצעד הרוק המודרני האמריקאי
(2005) Sooner Or Later - מקום 99 ב-"Hot 100" האמריקאי, מקום 2 במיינסטרים רוק האמריקאי, מקום 7 במצעד הרוק המודרני האמריקאי
(2005) Rain - מקום 23 במיינסטרים רוק האמריקאי, מקום 39 במצעד הרוק המודרני האמריקאי
מהאלבום Phobia
(2006) The Diary Of Jane - מקום 50 ב-"Hot 100" האמריקאי, מקום 2 במיינסטרים רוק האמריקאי, מקום 4 במצעד הרוק המודרני האמריקאי, מקום 46 ב-"Pop 100" האמריקאי, מקום 34 בדיגיטל טראקס האמריקאי
(2007) Breath - מקום 84 ב-"Hot 100" האמריקאי, מקום 1 במיינסטרים רוק האמריקאי, מקום 3 במצעד הרוק המודרני האמריקאי
(2007) Until The End - מקום 6 במיינסטרים רוק האמריקאי, מקום 21 במצעד הרוק המודרני האמריקאי
ג'סטין קורנוול

| --- | --- |
אין תמונה חופשית
 לידה:  5 בנובמבר 1988 (בן 36) שרון, ארצות הברית 
 מדינה:  ארצות הברית 
 תקופת הפעילות:  מ-2011 
 מקום לימודים:  אוניברסיטת לואיוויל 
 פרופיל ב-IMDb
 
ג'סטין מייקל קורנוול (באנגלית: Justin Michael Cornwell; נולד ב-5 בנובמבר 1988) הוא שחקן ומוזיקאי אמריקאי, הידוע ביותר בגילום ג'רוניקוס ג'אנגל הצעיר בסרט המקורי של נטפליקס "ההמצאה הקסומה של ג'רוניקוס ג'אנגל" ובשל דמותו בתור קייל קרייג בדרמת הפשע של CBS, "יום אימונים מסוכן", המבוסס על הסרט משנת 2001 באותו שם.
ביוגרפיה

קורנוול נולד בעיר שרון, פנסילבניה, בנם של סידני קורנוול ושל רובין בודיפורד. עם זאת, הוא גדל בעיקר בקליבלנד, אוהיו ולואיסוויל, קנטקי . בגיל 10 עבר להתגורר עם אמו ואביו החורג ג'קי הרינג (נפטר בשנת 2009) ללואיסוויל שם עודדו אותו להמשיך באמנות לאחר שהתגלה תחילה בבית הספר היסודי. הוא סיים את בית הספר התיכון איסטרן שם השתתף במקהלות ובהצגות בית הספר. הוא למד משחק באוניברסיטת לואיוויל. קורנוול עבר לשיקגו בשנת 2011 כדי להמשיך בקריירת המשחק שלו.
קריירה

קורנוול החל לשחק בתיאטרון שייקספיר בשיקגו שם הופיע ב"אתלו הרמיקס", "חלום ליל קיץ" ובהפקות תיאטרון אחרות בשיקגו זמן קצר לאחר שהוחתם על ידי סוכנות השחקנים גריי. בעודו עובד ללא הרף בתיאטרון ובסדרת הטלוויזיה הוא הופיע בפרסומות עבור וולמארט ולמפעל הפיס של אוהיו.
בשנת 2014 הופיע קורנוול בפרק של דרמת הפשע של NBC, "שיקגו PD". בשנת 2015 הוא הופיע בפרק של הדרמה המוזיקלית המצליחה של רשת פוקס "אימפריה" ומאוחר יותר הופיע בתפקיד ללא קרדיט בסרט "שיראק" של הבמאי ספייק לי. במרץ 2016 לוהק קורנוול לדרמת הטלוויזיה "יום אימונים מסוכן" של רשת CBS, על פי הסרט באותו שם משנת 2001. הסדרה בוטלה לאחר עונה אחת בשל מותו בטרם עת של השחקן הראשי ביל פקסטון.
בשנת 2019 גילם את טרנס שיי במיני-סדרה "I Am the Night" של רשת TNT, שהופקה על ידי פאטי ג'נקינס וכריס פיין. באותה שנה כיכב קורנוול בדרמת הפשע העל טבעית "The InBetween" של רשת NBC, שסיימה את דרכה אחרי עונה אחת בלבד.
בשנת 2020 הופיע קורנוול בסרט "ההמצאה הקסומה של ג'רוניקוס ג'אנגל" עבור נטפליקס כג'רוניקוס ג'אנגל הצעיר כאשר את דמותו הבוגרת גילם השחקן פורסט ויטאקר. קורנוול מבצע גם את שיר הפתיחה "This Day" בסרט.
בינואר 2021 פורסם כי קורנוול לוהק לתפקיד ראשי בעונה השלישית של סדרת הטלוויזיה של נטפליקס, "אקדמיית המטרייה".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2015 | שיראק | טרויאן |  |
| 2018 | We Are Boats | פרדי |  |
| 2020 | ההמצאה הקסומה של ג'רוניקוס ג'אנגל | ג'רוניקוס ג'אנגל הצעיר |  |
| 2025 | Havoc | צ'ארלי |  |
פילמוגרפיה > טלוויזיה

| שנה | סרט | תפקיד | הערות |
| --- | --- | --- | --- |
| 2014 | שוטרי שיקגו | ג'יימס גרנט | פרק: "Prison Ball" |
| 2015 | אימפריה | כותב שירים | פרק: "The Devil Quotes Scripture" |
| 2017 | יום אימונים מסוכן | קייל קרייג | תפקיד ראשי; 13 פרקים |
| 2019 | I Am the Night | טרנס שיי | מיני-סדרה |
| 2019 | The InBetween | דמיאן אסנטה | תפקיד ראשי; 10 פרקים |
| 2022 | האקדמיה למטריה | מרקוס הרגריבס / מס' 7 | 2 פרקים |
| 2023 | בל אייר | למרקוס אלטון | 5 פרקים |
פילמוגרפיה > משחקי וידאו

| שנה | כותרת | תפקיד | הערות |
| --- | --- | --- | --- |
| 2014 | Watch Dogs | המשנה למלך | קולות נוספים |
הערות שוליים

↑  "Biography". Justin Cornwell Official Fan Club. נבדק ב-11 בינואר 2017. {{cite web}}:  (עזרה)
↑  "Training Day Cast: Justin Cornwell". CBS. נבדק ב-11 בינואר 2017. {{cite web}}:  (עזרה)
↑  "Justin Cornwell". נבדק ב-11 בינואר 2017. {{cite web}}:  (עזרה)
↑  Andreeva, Nellie (14 במרץ 2016). "'Training Day' Finds Its Young Lead: Justin Cornwell To Star In CBS Pilot". Deadline Hollywood (באנגלית אמריקאית). נבדק ב-6 בינואר 2017. {{cite news}}:  (עזרה)
| --- | --- |
בקרת זהויות :  LCCN: no2019117788  VIAF: 1473156677152633770005   WorldCat (עם VIAF): 1473156677152633770005
ג'וליאן לנון

| --- | --- |

 לידה:  8 באפריל 1963 (בן 61) ליברפול, הממלכה המאוחדת 
 מוקד פעילות:  הממלכה המאוחדת 
 תקופת הפעילות:  מ-1984 
 מקום לימודים:  בית ספר רותין, Kingsmead School 
 סוגה:  רוק 
 שפה מועדפת:  אנגלית 
 כלי נגינה:  גיטרה 
 חברת תקליטים:  אטלנטיק רקורדס 
 julianlennon.com
 פרופיל ב-IMDb
 
ג'וליאן לנון, 2011
ג'וליאן צ'ארלס ג'ון לנון (באנגלית:  Julian Charles John Lennon ; נולד ב-8 באפריל 1963) הוא מוזיקאי וצלם בריטי. הוא בנו הראשון של ג'ון לנון, סולן להקת הביטלס, ושל אשתו הראשונה של ג'ון, סינתיה. לנון היה השראה עבור אביו ועבור פול מקרטני ביצירת שלושה משירי הביטלס: "לוסי ברקיע היהלומים", "היי ג'וד" ו"לילה טוב".
ביוגרפיה > ילדותו

לנון נולד בליברפול, ונקרא על שם סבתו מצד אביו, ג'וליה לנון. מנהל הביטלס, בריאן אפשטיין, היה הסנדק שלו. הוריו התגרשו כשהיה בן 5. לאחר נישואיו השניים של אביו עם יוקו אונו, נולד לו אח צעיר, שהוא אחיו למחצה, שון לנון.
בצעירותו התחנך לנון בפנימייה בעיירה רותין בדנבישייר שבצפון ויילס.
לאחר רצח אביו, הביע לנון כעס וטינה כלפיו, וטען בין השאר כי בילדותו אביו בילה עמו אף פחות מאשר עם חברו ללהקה פול מקרטני, וכי הוא מתקשה להבין איך אביו דיבר בציבור על אהבה ושלום עולמי בעוד בביתו לא שררו אהבה ושלום כלפי אשתו ובנו. לנון לא נכלל בצוואת אביו, וקיבל רק חלק מקרן של 100 אלף ליש"ט שהקים האב עבור שני בניו. לנון תבע בעלות על עיזבון אביו, והגיע להסדר משפטי בו קיבל חלק משווי העיזבון. בריאיון ב-2009 ביטא לנון רגשות מרוככים יותר כלפי אביו, והזכיר רגעים חיוביים וכיפיים עם אביו באמצע שנות ה-70.
ביוגרפיה > מוזיקה

לנון החל את דרכו המוזיקלית בגיל 11, כאשר השתתף כמתופף בהקלטת שירו של אביו "יה-יה" באלבום "Walls and Bridges" שיצא ב-1974.
לנון נהנה מהצלחה מיידית עם צאת אלבום הבכורה שלו "Valotte" ב-1984. הוא קיבל מועמדות לפרס פרס גראמי עבור האמן החדש הטוב ביותר ב-1985. השירים "Valotte" ו-"Too Late for Goodbyes" מתוך האלבום דורגו בין עשרת הגדולים במצעדי המוזיקה.
אלבומו השני "The Secret Value of Daydreaming" יצא ב-1986 וספג ביקורות שליליות של המבקרים, אך הגיע למקום ה-32 בדירוג האלבומים של מגזין בילבורד. מתוך האלבום זכה להצלחה השיר "Stick Around".
לנון לא זכה עוד להצלחה דומה לזו של אלבומו הראשון. ב-1989 הגיע הסינגל שלו "Now You're In Heaven" למקום 5 באוסטרליה. ב-1987 הופיע לנון לצד מוזיקאים ידועים רבים במחזמר למען לקויי השמיעה, "The Hunting of the Snark", ברויאל אלברט הול בלונדון.
ב-1991 יצא אלבומו של לנון "Help Yourself", בו ניגן גם ג'ורג' האריסון מהביטלס. השיר "Saltwater" מהאלבום הגיע למקום 6 במצעדים בבריטניה ולמקום ראשון באוסטרליה. בתקופה זו הקליט לנון גם גרסת כיסוי לשיר "Ruby Tuesday" של הרולינג סטונז ששימשה לפסקול סדרת הטלוויזיה "שנות הקסם".
בסוף אותה שנה הפסיק לנון לעסוק במוזיקה למשך מספר שנים. הוא עסק בבישול, שיט ופיסול. ב-1998 יצא אלבומו "Photograph Smile", שלא זכה להצלחה מסחרית, למרות שזכה לשבחי המבקרים. ב-2002 הוא הקליט גרסה משלו לשירם של הביטלס "When I'm Sixty-Four", עבור פרסומת לחברת ביטוח.
ב-2006 נכנס לעסקי האינטרנט, והקים עם שותפים את האתרים MyStore.com ו-Bebo. ב-2009 הקים עם שותפיו את חברת theRevolution, LLC והוציא גרסת מחווה לשיר "לוסי", לזכרה של הילדה לוסי שהייתה השראה לשיר "לוסי ברקיע היהלומים"; 50% מהכנסות השיר הוקדשו לקרן לחקר מחלת הלופוס.
באוקטובר 2011 יצא אלבומו "Everything Changes". ב-2012 הוציא עם הבמאי דיק קארותרס סרט תיעודי על הוצאת אלבום זה, "Through The Picture Window".
ביוגרפיה > קולנוע

לנון היה שותף לסרט שתיעד את מסע ההופעות הראשון שלו, "Stand By Me: A Portrait Of Julian Lennon", שבוים ב-1985 על ידי סם פקינפה, והושלם על ידי מרטין לואיס אחרי מותו של פקינפה. לנון הופיע גם במספר סרטים אחרים, בהם קרקס הרוקנרול של הרולינג סטונז (1996, צולם ב-1968), "Cannes Man"‏ (1996), "Imagine: John Lennon" ‏(1988), "Hail! Hail! Rock 'n' Roll" ‏(1987) והופעת אורח בתור ברמן ב"לעזוב את לאס וגאס" (1995). הוא גם דיבב בסרטי האנימציה "דייוויד קופרפילד" (1993) ו-"he Real Story of I'm a Little Teapot" ‏(1990).
לנון גם הפיק את הסרט התיעודי "WhaleDreamers" על האבוריג'ינים באוסטרליה ומערכת היחסים המיוחדת שלהם עם לווייתנים, סרט שעסק במגוון נושאים הקשורים לאיכות הסביבה. הסרט זכה בפרסים רבים, והוצג ב-2007 בפסטיבל קאן.
ביוגרפיה > צילום

לנון החל את קריירת הצילום ב-2007, כאשר תיעד את מסע ההופעות של אחיו למחצה שון לנון. ב-2010 הוצגה תערוכה של 35 צילומים של לנון בגלריית מלון מוריסון, בסיועו של חברו הצלם טימותי ווייט. התערוכה כללה צילומים של שון לנון, קייט האדסון ובונו.
ב-2015 הוצגה תערוכת צילומים של לנון ממסעו באפריקה, בשם "Horizons", בגלריית עמנואל פרמין בניו יורק.
ביוגרפיה > כתיבה

לנון החל לאסוף מזכרות מתקופת הביטלס לאחר מות אביו. הם פורסמו ב-2010 בספר "Beatles Memorabilia: The Julian Lennon Collection".
חיים אישיים

לנון היה מאורס פעמיים, לאשת החברה לוסי בייליס ולשחקנית אוליביה ד'אבו, אך האירוסין בוטלו בשני המקרים.
לנון מתגורר כיום סמוך למונקו. הוא פעיל בארגונים למען שימור מינים נדירים של בעלי חיים.
הערות שוליים

↑  "Lucy in the Sky with Diamonds LSD". snopes.com.
↑    Elizabeth Grice, ‏'Dad was a hypocrite. He could talk about peace and love to the world but he could never show it to his wife and son', The Telegraph, 1 April 2015
↑  Brooks, Richard (13 ביוני 2009). "Julian Lennon gives family peace a chance". The Times. London. נבדק ב-7 במאי 2010. {{cite news}}:  (עזרה)
↑  "Julian Lennon Honors Lucy in the Sky".
↑  "Lucy Songfacts". Songfacts.com. נבדק ב-2011-07-15.
↑  BBC Radio 6 Music interview 7 November 2014
↑  CBS News 22 November 2013
↑  Dahl, Roald. "David Copperfield". Amazon.com. נבדק ב-2011-07-15.
↑  WhaleDreamers, imdb
1 2  Doyle, Patrick (17 בספטמבר 2010). "Julian Lennon On His New Photos of U2, Kate Hudson". Rolling Stone Magazine. נבדק ב-8 באוקטובר 2010. {{cite news}}:  (עזרה)
↑  Timeless: Julian Lennon photo exhibition at the Morrison Gallery Hotel
↑  Cheney, Alexandra (17 בספטמבר 2010). "Julian Lennon's Photo Exhibit: 'Dad was never a photographer'". Wall Street Journal. נבדק ב-8 באוקטובר 2010. {{cite news}}:  (עזרה)
↑  "Exhibitions". Emmanuelfremingallery.com. נבדק ב-2015-04-01.
↑  Beatles Memorabilia: The Julian Lennon Collection (9781847960184): Brian Southall, Julian Lennon: Books. Amazon.com. ISBN 1847960189.
↑  Nicole Lampert (2011-11-05). "John Lennon's son Julian fears Yoko Ono and Paul McCartney are trying to obliterate him from history | Mail Online". Dailymail.co.uk. נבדק ב-2013-03-19.
↑  "Home – For the Conservation of Life – White Feather Foundation". Whitefeatherfoundation.com. אורכב מ-המקור ב-2013-05-19. נבדק ב-2013-04-07.
↑  "The Return of the Whale Dreamers". I-sis.org.uk. נבדק ב-2011-07-15.
| --- | --- |
בקרת זהויות :  BnF: cb138965479 (data)  CiNii: DA13267364  GND: 128564199  ISNI: 0000 0000 8363 0294  LCCN: n85068309  LNB: 000173041  MusicBrainz: fbe1a6d6-12c9-459e-bf73-fdcc76b14b7e  NDL: 01229577  NKC: xx0028322  NLA: 36011022  NLK: KAC2019G4492  NSK: 000068140  NTA: 072148454  RERO: 02-A005800149  SNAC: w6k39db0  SUDOC: 187778612  Trove: 1184472  VIAF: 20738896   WorldCat (עם VIAF): 20738896
אל קונה ארץ

אל קונה ארץ הוא אלוהות כנענית וארמית, המתועדת בתדירות נמוכה אך בפיזור יוצא דופן במרחב ובזמן. הוא מתועד במיתוס כנעני בחתית מתקופת הברונזה, מכתובת אזתוד, מכתובת נאו־פונית מהמאה ה־2 לספירה מלפקי, ומכמה כתובות מתדמור; התואר האלוהי "קונה ארץ" מופיע בכמה מקומות נוספים.
עדויות היסטוריות > בכתבים החתיים

המיתוס על אלכונירשה (בחתית: Del-ku-ni-ir-ša או Del-ku-ni-ir-ša-aš) התגלה אומנם בטקסט חתי בלבד (ולא בתעודות כנעניות), אך מקורו ללא ספק כנעני. מקורו ידוע הן משמות האלים: אלכונירשה הוא גרסה חתית לאל קונה ארץ, ואשרתוּ היא אשרה ("אשרת" בכנענית של תקופת הברונזה). שני שמות אלים נוספים מופיעים בטקסט באידאוגרמות, האחת שייכת לאל הסער (dU) המזוהה פה כבעל, והשנייה של אשתר (dIŠTAR) המזוהה פה כענת או עשתרת. כן ניתן לזהות מאפיינים סגנוניים כנעניים, כגון תקבולות ומספרים מדורגים (שבעים ושבעה, שמונים ושמונה). בטקסט מצויים אף אזכורים לארץ אמורו ו־a-na-[...] (ענת או חֿנה (Ḫana)), דבר שעשוי להצביע על רקע אמורי למיתוס.
הטקסט השתמר בכמה שברי לוחות מקוטעים, שככל הנראה השתייכו ללוח אחד, והסדר שלהם שוחזר על־ידי החוקרים.
החלק ששרד מהטקסט נפתח בדמות המוסרת את איומיה של אשרה לבעל, שאם לא ישכב עמה, תפגע בו. בעל עלה למקור נהר הפרת, לאוהלו של אלכונירשה, בעלה של אשרה. אלכונירשה שאל את בעל למה הוא בא, ובעל סיפר לו שאשרה שלחה נשים צעירות שמסרו לו את בקשה לשכב איתה, הוא סירב, ולאחר מכן היא איימה עליו. אלכונירשה אומר לו: "לך לאיים עליה... והשפל אותה". בעל הלך לאשרה ואמר לה "הרגתי שבעים ושבעה [ילדים], שמונים ושמונה הרגתי". כשאשרה שמעה את ההשפלה, היא נעצבה, מינתה מקוננות והתאבלה שבע שנים. לאחר מכן נכתב, במקוטע, "אוכלים ושותים" (אולי חלק מסעודת אשכבה), ולאחר מכן שבר שלא ניתן להעריך את אורכו.
לאחר השבר, חוזרים האיומים לבעל מתחילת הטקסט, אלא שהפעם הם מופיעים בגוף שלישי – אשרה מתארת לאלכונירשה מה היא מתכוונת לעשות לבעל, ולאחר מכן אומרת שהיא תשכב איתו (עם אלכונירשה). אלכונירשה אומר לה ללכת לעשות כרצונה. אז נכתב ש־dIŠTAR (ענת או עשתרת) שמעה את הנאמר, "הפכה לכוס בידו של אלכונירשה, הפכה לינשוף וישבה על קירותיו (או על שכמו)"; ייתכן שהמתרגם החתי התבלבל בין המילה הכנענית "כוס" במשמעות כוס (כלי) לבין אותה מילה במשמעות כוס (עוף). אלכונירשה ואשתו הלכו לשכב, וענת/עשתרת עפה כציפור מעל המדבר, והזהירה את בעל לא לשתות יין עם אשרה. פה שוב מקוטע הלוח, אך מהשברים עולה שבעל מצוי בשאול וענת/עשתרת ואלי השאול מנסים לרפא את פצעיו, ככל הנראה בשל הצלחתה של אשרה במזימתה.
הטקסט שוב נקטע, ולאחר מכן נראה שבעל עובר מין גירוש שדים, שבו משתתפים משׁביעי רוחות מאמורו וענת או חֿנה (אנ'). הטקסט מקוטע מכדי לעמוד על טיב הטקס. מפֹה והלאה לא שרד הטקסט.
עלילת המיתוס מקבילה למעשה יוסף ואשת פוטיפר ולאגדת שני האחים (אנ') המצרית.
האלוהות Dku-ni-ir-ša מוזכרת גם בטקסט המתאר טקס פולחני, בהקשר מקוטע.
עדויות היסטוריות > מופעים בתקופת הברזל

בכתובת אזתוד, מופיעה קללה למי שימחה את הכתובת, ובה מופיעים בפיניקית האלים "בעל שמם" (בעל השמיים), "אל קנ ארץ", "שמש עלם" (שמש הנצח) ו"כל דר בנ אלם" (כל קהל בני האלים). בעותק הלווי של אותה כתובת, מופיע באותו מקום האל אאה, שחדר לאנטוליה ממסופוטמיה בתיווך חורי, ומוכר מכתובות לוויות נוספות. אאה זוהה באוגרית עם כושר וחסיס.
במקרא, מופיע כינוי דומה מורחב בדברי מלכי־צדק הכהן הכנעני: "לְאֵל עֶלְיוֹן קֹנֵה שָׁמַיִם וָאָרֶץ" (ספר בראשית, פרק י"ד, פסוק י"ט).
על אוסטרקון דהוי מירושלים, המתוארך למאות ה־8–7 לפנה"ס, נמצאו בשתי השורות הראשונות שמות פרטיים, ובשורה האחרונה נכתב "[...]קנארץ" (שאר השורות דהויות ובלתי־קריאות). היבלעות הה"א בסוף המילה "קֹנה" תואמת את התארוך (השוו לכתיב "חזאל" = חזה+אל). בשל קיטועו של הטקסט, לא ניתן להבין את ההקשר, אך מקובל להשלים "[אל]קנארץ".
עדויות היסטוריות > במאות הראשונות לספירה

כתובת נאו־פונית מהמאה ה־2 לספירה מלפקי מקדישה ל"אל קנ ארץ" אכסדרה.
בתדמור מופיע האל בכמה כתובות כ"אלקנרע" או "אלקונרע", ובכתובת דו־לשונית אחת מקביל לפוסידון.
בחטרא מופיע, ככל הנראה, "בעשמין קנה די רעא".
במקדש בכחוס שבהליופוליס (בעלבכ), הפריסטיל כלל דמויות רבות מהפנתאון המקומי. בין הדמויות האלה נמצאה דמות "גניוס" מכונף, מזוקן וחבוש מין מצנפת פריגית, ולצידו כתובת יוונית המזהה אותו כ־"[-]ονναρος ο και Βριαρης". כתובת אחרת שנמצאה בעיר הקדישה מזבח לאל "Conna[...]". חוקרים קישרו בין הכתובות, וסברו שאת הראשונה יש להשלים "[Κ]ονναρος" ואת השנייה "Conna[rus]", אל שמו גזור מהצורה הארמית "קונרע" (ולא מהצורה הפיניקית "קנארץ"). אלוהות זאת עשויה להיות מקושרת לאל המכונף המופיעה על מטבעות גבל ומאותה תקופה, ומזוהה לאור כתבי פילון מגבל כְאל הכנעני. השם הכפול המופיעה בכתובת ממקדש בככוס מכיל את הרכיב "Βριαρης", שמשמעו "חזק", והוא דומה לשם של אחד ההקטונכירים הענקים.
משמעות שם האלוהות

השם "אל קונה ארץ" הוא שמו של האל אל עם אפיתט. לגבי משמעותו המדויקת של האפיתט חלוקות הדעות. הפועל "לקנות" נפוץ בכמה שפות שמיות, ויש לו כמה משמעויות. העיקרית היא להחזיק או לרכוש רכוש. משמעות נוספת היא להוליד ילדים (משמעות המופיעה גם בעברית, למשל בראשית, ד', א'). המשמעות "ליצור, לברוא" נפוצה בקרב החוקרים, המפרשים את האפיתט כמציין את האלוהות שבראה את הארץ; אך קיומה של משמעות זאת לַפועל "לקנות" שנוי במחלוקת, וחלק מהחוקרים מעדיפים לפרש את שם האלוהות כ"אל המחזיק בארץ, בעלי הארץ".
גנגסטרים על אמת

גנגסטרים על אמת הוא אלבום האולפן השלישי של צמד הזמרים-יוצרים והמפיקים המוזיקליים הישראלים אמיר ובן. האלבום יצא לאור ב-31 במאי 2021.
מתוך האלבום יצאו כסינגלים "תל אביב זה אני ואת", "מחר מחר", "תקופות" ו"ספסלים", כשהראשון זכה להצלחה רבה במצעדי המוזיקה. באלבום זה, הצמד שיתף פעולה עם זמרים כמו עדי אולמנסקי, רוני דלומי, האחיות כרקוקלי, דני בסן וג'יין בורדו.
רקע והפקה

כל שירי האלבום הופקו על ידי אמיר ובן, שהיו אחראים גם על מרבית המילים והלחן, אף על פי שהיו שותפים בו אומנים אחרים לכתיבה והלחנה של שירים באלבום.
הוצאה

ב-22 באפריל, הצמד הודיע דרך הרשת החברתית פייסבוק על השקת האלבום בנוסף למופע השקה לאלבום זה אשר יתקיים במועדון הבארבי בתל אביב ב-12 ביולי.
ב-10 ביוני, נודע על שני מיקומים נוספים שבהם יתקיים מופע השקת האלבום, בנוקטורנו, ירושלים ב-31 ביולי ובפאב הפרה, שבי ציון ב-7 באוגוסט.
רשימת רצועות

| מס' | שם | מילים | לחן | מפיק(ים) | משך |
| --- | --- | --- | --- | --- | --- |
| 1. | אנשים טובים  | אמיר שדה ובן מאור | אמיר שדה ובן מאור | אמיר שדה ובן מאור | 3:22 |
| 2. | מחר מחר  | אמיר שדה ובן מאור | אמיר שדה ובן מאור | אמיר שדה ובן מאור | 3:00 |
| 3. | כולה אני (עם כרקוקלי)   | אמיר שדה, בן מאור, טלי כרקוקלי ולירון כרקוקלי | אמיר שדה ובן מאור | אמיר שדה ובן מאור | 2:58 |
| 4. | תל אביב זה אני ואת (עם ג'יין בורדו)   | אמיר שדה, בן מאור ודורון טלמון | אמיר שדה, בן מאור ודורון טלמון | אמיר שדה, בן מאור ומתי גלעד | 3:41 |
| 5. | תחשוב על הבריאות (בהשתתפות דני בסן)   | אמיר שדה ובן מאור | אמיר שדה ובן מאור | אמיר שדה ובן מאור | 3:07 |
| 6. | תקופות (בהשתתפות שי רון)   | אמיר שדה ובן מאור | אמיר שדה ובן מאור | אמיר שדה ובן מאור | 3:05 |
| 7. | ספסלים (בהשתתפות רוני דלומי)   | אמיר שדה ובן מאור | אמיר שדה ובן מאור | אמיר שדה ובן מאור | 2:59 |
| 8. | אמצע היום  | דין רפאל מור, אמיר שדה ובן מאור | דין רפאל מור | אמיר שדה ובן מאור | 2:58 |
| 9. | סקיט  | אמיר שדה ובן מאור | אמיר שדה ובן מאור | אמיר שדה ובן מאור | 2:51 |
| 10. | ביטלס (בהשתתפות ג'יין בורדו)   | אמיר שדה, בן מאור ודורון טלמון | אמיר שדה, בן מאור ודורון טלמון | אמיר שדה ובן מאור | 2:33 |
| 11. | גבעת עמל ב' 21  | אמיר שדה ובן מאור | אמיר שדה ובן מאור | אמיר שדה ובן מאור | 2:56 |
| 12. | אל תפסיקי (בהשתתפות עדי אולמנסקי)   | אמיר שדה, בן מאור, עדי אולמנסקי, הדר ובר | אמיר שדה, בן מאור ועדי אולמנסקי | אמיר שדה ובן מאור | 2:42 |
| 13. | רוצה לעוף  | אמיר שדה ובן מאור | אמיר שדה ובן מאור | אמיר שדה ובן מאור | 5:14 |
| משך כולל: | משך כולל: | משך כולל: | משך כולל: | משך כולל: | 41:26 |
הערות שוליים

↑  עושים בארבי פעם ראשונה, מופיעים פעם ראשונה אחרי יותר משנה, משיקים אלבום חדש! באתר פייסבוק
↑  אמיר ובן - מופע השקה לאלבום החדש ואורחים
↑  אחרי הבארבי מגיעים להשיק את האלבום גם בצפון ובירושלים באתר פייסבוק
דיאנה ארבנינה

| --- | --- |

 לידה:  8 ביולי 1974 (בת 50) וולוז'ין 
 שם לידה:  Дыяна Сяргееўна Кулачэнка 
 מוקד פעילות:  ברית המועצות, רוסיה 
 תקופת הפעילות:  מ-1991 
 מקום לימודים:  הפקולטה לפילולוגיה באוניברסיטת סנקט פטרבורג 
 סוגה:  רוק, פופ רוק, רוק רוסי, אינדי רוק, בארד, רוק אלטרנטיבי, פאנק רוק 
 שפה מועדפת:  רוסית 
 כלי נגינה:  גיטרה, אקורדיון פסנתר, פסנתר, אקורדיון 
 פרסים והוקרה:  פרס גרמופון הזהב 
 www.snipers.net
 פרופיל ב-IMDb
 
דיאנה סרגייבנה ארבנינה (ברוסית: Диана Сергеевна Арбенина; נולדה ב-8 ביולי 1974 בעיר וולוז'ין, מחוז מינסק, הרפובליקה הסובייטית הסוציאליסטית הבלארוסית, ברית-המועצות) היא זמרת, מוזיקאית, משוררת, מקימה וסולנית הרכב הרוק נוצ'נייה סנייפרי.
זוכת אות אמנית כבוד של הרפובליקה הצ'צ'נית (2005).
הערות שוליים

↑  Недавно в чеченском городе Гудермесе наконец состоялся рок-фестиваль под лозунгом «За мир на Кавказе» / Взгляд, 14 ноября 2005
| --- | --- |
בקרת זהויות :  GND: 142899488  ISNI: 0000 0003 6853 5346  LCCN: no2008098905  LNB: 000297749  MusicBrainz: 4ccd6b5e-20d3-40ae-81e1-65481cee7b8e  RSL: 000045239  SUDOC: 178162655  VIAF: 311307480   WorldCat (עם VIAF): 311307480 
ערך זה הוא קצרמרבנושא מוזיקאים ובנושא רוסים. אתם מוזמנים לתרום לוויקיפדיה ו.
דארלין'

| --- | --- |

 מקום הקמה:  ורסאי, צרפת
 תקופת הפעילות:  1992–1993 (כשנה)
 סוגה:  אינדי רוק, פאנק רוק
 חברת תקליטים:  Duophonic, בננה ספליט
 חברים לשעבר
 לורנט ברנקוביץ'  תומא בנגלטר  גי-מנואל דה הומם-קריסטו
 
דארלין' (באנגלית: Darlin') הייתה להקת רוק צרפתית שהוקמה בשנת 1992 על ידי לורן ברנקוביץ', תומא בנגלטר וגי-מנואל דה הומם-קריסטו. הלהקה הוציאה את שיריה בחברת התקליטים Duophonic של סטריאולאב. חברי הלהקה המשיכו ללהקות המצליחות דאפט פאנק ופיניקס.